# ГОДИШЕН ДОКЛАД ЗА ДЕЙНОСТТА

**За годината, завършваща на 31 декември 2024 г.**

Приет с Протокол от 31.03.2025 г. на Съвета на директорите.

НАСТОЯЩИЯТ ДОКЛАД ЗА ДЕЙНОСТТА НА „ТОПЛОФИКАЦИЯ – РАЗГРАД“ АД Е ИЗГОТВЕН В СЪОТВЕТСТВИЕ С РАЗПОРЕДБИТЕ НА ГЛАВА СЕДМА ОТ ЗАКОНА ЗА СЧЕТОВОДСТВОТО, ИЗИСКВАНИЯТА НА ТЪРГОВСКИЯ ЗАКОН И ИЗИСКВАНИЯТА НА ЗАКОНА ЗА ПУБЛИЧНОТО ПРЕДЛАГАНЕ НА ЦЕННИ КНИЖА.

Ръководството представя своя Годишен доклад за дейността и Годишен финансов отчет към 31 декември 2024 г., изготвен в съответствие с МСФО счетоводни стандарти, приети от Европейския съюз.

Финансовият отчет за годината е одитиран от одиторско дружество РСМ БГ ООД.

**Описание на дейността**

„ТОПЛОФИКАЦИЯ – РАЗГРАД“ е акционерно дружество регистрирано в Република България с ЕИК 116019472.

Дружеството е със седалище, адрес на управление и адрес за кореспонденция: гр. Разград, 7200, Индустриална зона, ул.“Черна“7.

Основната му дейност е свързана с производство на електрическа и топлинна енергия и пренос на топлинна енергия.

Дружеството и през 2024 г. е продължило основната си дейност, свързана с производство на електрическа и топлинна енергия и пренос на топлинна енергия.

Дружеството няма регистрирани клонове в страната и чужбина.

Дружеството не е публично дружество по смисъла на ЗППЦК.

Дружеството не е регистрирано като финансова институция.

**Капиталова структура**

През отчетната 2024 г. не са настъпили изменения в основния капитал на дружеството спрямо предходния отчетен период.

**Структура на основния капитал**

|  |  |  |  |
| --- | --- | --- | --- |
| **Акционери** | **Участие** | **Брой акции** | **Номинална стойност**  **BGN** |
| Овергаз Холдинг АД | 99,9999% | 7 499 999 | 7 499 999 |
| Овергаз Директ ООД | 0,0001% | 1 | 1 |
| **Общо** | **100%** | **7 500 000** | **7 500 000** |

Към 31.12.2024 г. „Топлофикация – Разград“ АД няма дъщерни дружества, както и участия в асоциирани дружества.

Към 31.12.2024 г. собственият капитал на Дружеството е в размер на 4 946 хил. лв.

Финансовият резултат на Дружеството за 2024 г. след данъци, е загуба в размер на 513 хил. лв. Данъчното облагане на Дружеството се извършва съгласно изискванията на местното законодателство.

**Управление**

Съгласно действащия Търговски закон в Република България, към 31.12.2024 г., „Топлофикация – Разград“ АД е акционерно дружество с едностепенна система на управление.

Към 31.12.2024 г. Съветът на директорите се състои от следните членове:

1. „Овергаз Холдинг” АД

2. Стефка Найденова

3. Михаил Ковачев

Изпълнителен Директор на Дружеството е Михаил Николаев Ковачев.

През годината няма промени в състава на съвета на директорите.

**Човешки ресурси**

*Персонал*

Персоналът, с който е реализирана производствената програма през 2024 г. средно е 34 човека, от които работниците, заети в основната дейност са 22 души, представляващи 65%, а останалите 35% включват спомагателния и административен персонал – 12 човека персонал

*Работна заплата*

Начислените и изплатени средства за работна заплата за отчетната година са в размер на 801 хил. лв., от които 509 хил. лв. на производствения персонал и 292 хил. лв. на административния.

*Социални придобивки*

Към предоставените социални придобивки можем да отчетем предоставянето на средства за храна, застраховки „Живот“, допълнителна здравна застраховка.

**Нетекущи активи**

Дружеството разполага с:

* дълготрайни материални активи от следните групи (балансова стойност):
* Земи – 1 760 хил. лв.;
* Сгради – 376 хил. лв.;
* Машини, съоръжения и оборудване – 4 763 хил. лв.;
* Активи в процес на изграждане, невъведени в експлоатация – 308 хил. лв.
* дълготрайни нематериални активи (балансова стойност):
* софтуер за събиране на вземанията – 171 хил. лв.;

**Производствен процес**

Производственият процес на Дружеството се характеризира с производство на топлинна и електрическа енергия чрез инсталация за комбинирано производство и производство на топлинна енергия с водогрейни котли.

**Приходи**

Основният дял от приходите на Дружеството са от продажба на топлинна и електрическа енергия в размер на 6 162 хил. лв. (8 559 хил. лв. за 2023 г.), както следва:

* приходи от топлинна енергия – 2 348 хил. лв. (2 674 хил. лв. през 2023 г.);
* приходи от електрическа енергия –3 814 хил. лв. (5 885 хил. лв. през 2023 г.).

През 2024 г., Дружеството отчита с приблизително 326 хил. лв. по-малко приходи от топлинна енергия и около 2 071 хил. лв. от електрическа енергия.

Продажните цени на топлинна и електрическа енергия са регулирани от Комисия за енергийно и водно регулиране (КЕВР), като в зависимост от регулаторния период, се разделят, както следва:

* 01.01.2024 – 30.06.2024 г. – част от регулаторен период 2023/2024 г.;
* 01.07.2024 – 31.12.2024 г. – част от регулаторен период 2024/2025 г.

***Цени и премии по продукти***

Табл. 1

|  |  |  |  |
| --- | --- | --- | --- |
| **2024 г.** | **Мерна единица** | **I-во шестмесечие 2024 г.** | **II-ро шестмесечие 2024 г.** |
| **Топлинна енергия** | [лв./MWh] | 145.54 | 131.08 |
| **Електрическа енергия** | [лв./MWh] | 220.52 | 371.23 |
| **Електрическа енергия -  премия от ФСЕС** | [лв./MWh] | 256.07 | 13.30 |

Дружеството отчита приходи от услуги в размер на 130 хил. лв. (113 хил. лв. за 2023 г.). Същите представляват основно приходи от такси за дялово разпределение, комисиони по договора за дялово разпределение и краткосрочни наеми.

Другите приходи са в размер на 741 хил. лв. (555 хил. лв. за 2023 г.), както следва:

* 87 хил. лв. – приходи от неустойки за забавени плащания;
* 4 хил. лв. – приходи от финансирания – компенсации за цените на електроенергията
* 650 хил. лв. – получено обезщетение от застрахователно събитие /авария ИКПТЕЕ/

**Структура на разходите**

Разходите за оперативна дейност са в размер на 7 484 хил. лв. (9 359 хил. лв. за 2023 г.). С най-голям относителен дял от 58% са разходите за материали в размер на около 4 328 хил. лв. (7 058 хил. лв. за 2023 г.). Следват разходите за персонала – възнаграждения и осигуровки – 946 хил. лв. (905 хил. лв. за 2023г.), разходи за външни услуги – 818 хил. лв. (603 хил. лв. за 2023 г.).

* Разходи за материали – 4 328 хил. лв.;
* Разходи за външни услуги – 818 хил. лв.;
* Разходи за амортизации – 691 хил. лв.;
* Разходи за възнаграждения – 801 хил. лв.;
* Разходи за осигуровки – 145 хил. лв.;
* Други разходи – 701 хил. лв. - основна част от които са разходи за фонд „Сигурност на електроенергийната система“, представляващи вноска в размер на 5% от приходите от продажба на електрическа енергия.

През разглеждания период е отчетена промяна на цените на основната производствена суровина – природен газ, както следва:

Табл. 2

|  |  |  |  |  |  |  |  |
| --- | --- | --- | --- | --- | --- | --- | --- |
| **2024 г.** | **Мерна единица** | **Януари** | **Февруари** | **Март** | **Април** | **Май** | **Юни** |
| **Природен газ** | [лв./МВтч] | 91.54 | 85.02 | 71.53 | 72.55 | 68.14 | 73.26 |

|  |  |  |  |  |  |  |  |
| --- | --- | --- | --- | --- | --- | --- | --- |
| **2024 г.** | **Мерна единица** | **Юли** | **Август** | **Септември** | **Октомври** | **Ноември** | **Декември** |
| **Природен газ** | [лв./МВтч] | 71.82 | 74.47 | 75.03 | 78.16 | 83.13 | 90.33 |

**Кратък преглед на състоянието на пазара**

*Пазарен модел, регулиране и конкурентна среда*

Продажбите на „Топлофикация – Разград” АД се реализират изцяло на вътрешния пазар.

Като основни пазарни клиенти в сектор *Топлоенергетика* могат да бъдат дефинирани следните направления:

1. Физически лица
2. Бюджетни институции
3. Стопански организации
4. „ЕНЕРГО-ПРО Енергийни Услуги” ЕАД

Обект на ценово регулиране са цените на продаваните топлинна и електрическа енергия. Спецификата на дейността на Дружеството предполага реализация на произведената топлоенергия в рамките на град Разград, както се дефинира и лицензираната територия.

Дружеството продава произведената от него електрическа енергия на свободен пазар, като за целта има сключен договор за покупко-продажба на електрическа енергия, съгласно чл.100(6) от ЗЕ – продажба на електрическа енергия чрез координатор на балансираща група, а приходът се разделя, както следва: една част се получава от координатора на балансиращата група, друга – от Фонд „Сигурност на енергийната система“ – под формата на премия.

*Основни клиенти, сключени договори*

Основният клиент на електрическа енергия е „Енерго–ПРО Енергийни Услуги“ ЕАД, в качеството му на координатор на балансираща група.

Основни дългогодишни наши клиенти на топлинна енергия са Община Разград, Областна дирекция на МВР, Агенция Митници, ТП на НОИ и други, с които дружеството е в добри партньорски взаимоотношения. Двустранното сътрудничество е ползотворно, като предвиждаме съвместната ни работа да продължи и в бъдеще.

*Основни доставчици*

Като основни доставчици през 2024 г. могат да се определят „Овергаз Мрежи“ АД, с когото дружеството има сключени договори за снабдяване и разпределение на природен газ, „Филтър” ЕООД, „Омникар БГ” ЕООД, „Хигиенно-медицинска индустрия“ ЕООД, „Бруната“ ООД и други.

Същевременно във връзка с изискванията на Закона за енергетиката, дружеството води отделна счетоводна отчетност, както следва:

- Производство на топлинна енергия;

- Пренос на топлинна енергия;

- Производство на електрическа енергия;

- Общи разходи, свързани с комбинираното производство на двата продукта;

- Разходи, свързани с реализацията на топлинна енергия;

- Административно-управленски разходи;

**Финансови инструменти**

Балансовите стойности на финансовите активи и пасиви (финансовите инструменти) на дружеството могат да бъдат представени в следните категории:

Табл. 3

/хил. лв/

|  |  |  |
| --- | --- | --- |
| **Финансови активи** | **31.12.2024 г.** | **31.12.2023 г.** |
| **Краткосрочни вземания, в т.ч.:** | **1 848** | **2 199** |
| Текущи търговски и други вземания | 1 848 | 2 199 |
| **Парични средства** | **28** | **6** |
| **Общо финансови активи** | **1 876** | **2 205** |

|  |  |  |
| --- | --- | --- |
| **Финансови пасиви** | **31.12.2024 г.** | **31.12.2023 г.** |
| **Текущи търговски и други задължения** | **2 453** | **2 774** |
| **Задължения по заеми и кредити, в т.ч.:** | **1 309** | **1 715** |
| -       Нетекущи | 873 | 1 007 |
| -       Текущи | 436 | 708 |
| **Общо финансови пасиви** | **3 762** | **4 489** |

В приложенията към Годишния финансов отчет на Дружеството към 31.12.2024 г. е представена допълнителна информация, относно оценяването и представянето на финансовите инструменти.

**Финансов отчет и анализ**

Основните показатели, характеризиращи дейността на дружеството са:

* Финансова автономност

Табл. 4

|  |  |  |  |  |
| --- | --- | --- | --- | --- |
| **Коефициент:** | **2024** | **2023** | **изменение** | **%** |
| Финансова автономност | 1.100 | 0.568 | 0.5301 | 93% |
| Задлъжнялост | 0.909 | 1.761 | (0.8503) | (48)% |

* Ликвидност

Табл. 5

|  |  |  |  |  |
| --- | --- | --- | --- | --- |
|  | **2024 г.** | **2023 г.** |  |  |
| Коеф. на обща ликвидност | 0.660 | 0.739 |  |  |
| Коеф. на бърза ликвидност | 0,597 | 0.682 |  |  |
| Коеф. на незабавна ликвидност | 0,009 | 0.002 |  |  |
| Коеф. на абсолютна ликвидност | 0,009 | 0.002 |  |  |

* Ефективност

Табл. 6

|  |  |  |  |  |
| --- | --- | --- | --- | --- |
|  | **2024 г.** | **2023 г.** |  |  |
| Ефективност на разходите | 0,94 | 0.98 |  |  |
| Ефективност на приходите | 1,06 | 1.02 |  |  |

**Фактори, оказали въздействие върху финансовото състояние на дружеството и основни параметри в дейността през 2024 г.**

Към 31.12.2024 г. Дружеството има натрупани 7 827 хил. лв. загуби от дейността. Основната причина за лошите финансови резултати е, че регулираните от КЕВР цени, в продължение на години са значително по-ниски от претендираните и доказвани от „Топлофикация-Разград“ АД, чрез нормативно заложените методи на ценообразуване. Това принуждава Дружеството да работи на загуба.

През февруарии 2024 г аварира трансформатор, което наложи прекъсване на дейността за период за близо три месеца за подмяната му. Това допълнително лиши Дружеството от приходи от произвежданата енергия за периода.

През 2024 г. основните фактори, оказали влияние върху финансовото състояние на дружеството са свързани с:

* невъзможност за навременно обслужване на текущите задължения, водещо до увеличаване на неустойките за забавено плащане към доставчиците.
* липса на ясен механизъм при утвърждаването на цените на топлинна и електрическа енергия. Забелязва се непризнаване на присъщи за дейността разходи в процеса на ценообразуване. Това води до невъзможност за генериране на паричен ресурс, въз основа на който дружеството да планира извършването на важни ремонтни дейности по ключови съоръжения. През годините се отчита все по-висока аварийност на ключови производствени съоръжения – както на участъци от топлопреносната мрежа. Всичко това поставя под риск възможността за изпълнение на лицензионните задължения на дружеството.
* липса на конкретна и постоянна държавна политика в сектора - непрекъсната промяна в основните нормативни документи.

Към момента Дружеството води следните дела с КЕВР както следва:

**1.** На 31.01.2022 г. беше входирана искова молба в АССГ за предявяване на иск за вреди срещу КЕВР по Закона за отговорността на държавата и общината за вреди (ЗОДОВ) за обезщетяване на разликата в цената на топлинна енергия по двете решения на Комисията. Образувано е **АД № 829/2022 г.** **по описа на Административен съд – София-град**. Решението на АССГ е в полза на Дружеството. По образуваното АД № 5857/2023 г. по описа на ВАС, след подадена касационна жалба от страна на КЕВР, делото е разгледано в съдебно заседание и решението на ВАС е за отмяна на първоинстан.решение и връщане за ново разглеждане на делото. АССГ образува ново АД № 2385/2024 г. Съдът допусна СИЕ и отложи делото за 14.01.2025 г.

* Размерът на първоначалната претенция:

- Компенсация за разликата в цената на топлинна енергия в размер:

**283 541,92 лв. главница**, ведно със законната лихва;

- **30 008,19 лв.** обезщетение за забава.

* Присъден размер на претенцията от АССГ по първоначалното АД № 829/2022г.:

**- 275 582,76 лв. главница;**

**- 29 165,84 лв. лихва за забава.**

**2.** По жалба на „Топлофикация – Разград” АД срещу **Решение № Ц-28 от 01.07.2020 г. на КЕВР** за утвърждаване на цени на топлинна енергия за регулаторния период 01.07.2020 г. – 30.06.2021 г. е образувано адм. дело № **7441/2020 г.** пред АССГ. Съдът се произнесе с решение на 13.10.2021 г. **в полза на „Топлофикация – Разград” АД.** В законоустановения срок обаче е входирана касационна жалба от страна на Комисията пред ВАС. След проведеното открито съдебно заседание по образуваното **АД № 12273/2021 г.** на 14.03.2022 г, ВАС постанови окончателно Решение № 6165/22.06.2022 г. **в полза на Дружеството**. Съгласно указанията на ВАС КЕВР излезе с ново Решение № Ц-32 от 28.12.2023 г. за периода. Компенсацията за разликата в утвърдените цени за електрическа енергия с двете решения на Комисията в размер на **144 874,27 лв.** е изплатена от Фонд „СЕС“, без изплащане на лихвите за периода. **Претендирането на лихвите за забава в размер на 48 510,19 лв. ще се осъществи по съдебен ред, предвид неизплащането им нито от страна на ФСЕС, нито от КЕВР.**

**3.** „Топлофикация-Разград” АД подаде жалба пред Административен съд – София-град с вх. № Е-14-16-1007/13.07.2022 г. срещу **Решение № Ц-18 от 01.07.2022 г. на КЕВР** **за утвърждаване на цени на топлинна и електрическа енергия за регулаторния период 01.07.2022 г. – 30.06.2023 г.** относно начина на прилагане на метода на ценово регулиране „норма на възвръщаемост на капитала”; разходите за амортизации и разходите за заплати и възнаграждения. Решението на АССГ по образуваното **АД № 7416/2022 г.** не е в полза на Дружеството! Подадена е касационна жалба до ВАС в законоустановения срок (02.02.2024 г.). Обжалвано е от нас Определението на АССГ за изменение на съд.решение в частта за разноските. Образувано е админ.производство пред ВАС № 5162/2024 г. *След съд.заседание на 09.10.2024 г. от 14:00 ч. се очаква съдедбното решение.*

**4.** „Топлофикация-Разград” АД подаде жалба пред Административен съд – София-град с вх. № Е-14-16-10/13.07.2023 г. **срещу Решение № Ц-12 от 30.06.2023 г. на КЕВР за утвърждаване на цени на топлинна и електрическа енергия за регулаторния период 01.07.2023 г. – 30.06.2024 г.** относно технологичните разходи по преноса на топлинна енергия. Образувано е АД № 7118/2023 г. по описа на АССГ, като съдът постанови решение в наша полза. КЕВР обжалва последното пред ВАС, който образува АД № 1358/2024 г. Решението на ВАС е В НАША ПОЛЗА! КЕВР се произнесе с ново Решение № Ц-24 от 26.09.2024 г. за периода. Изпратено писмо на 18.10.2024 г. до тях и до Комисията за защита на потребителите с искане за тълкуване на решението с оглед как и от кого да бъде претендирана разликата в цената на топлинната енергия, възлизаща **в размер на 148 144.24 лева**. Към момента все още няма получен отговор от двете институции. **Претърпените загуби от Дружеството в този размер ще бъдат претендирани по съдебен ред.**

**5.** Топлофикация-Разград” АД подаде жалба пред Административен съд – София-град с вх. № Е-14-16-9/15.07.2024 г. срещу **Решение № Ц-16 от 30.06.2024 г. на КЕВР** **за утвърждаване на цени на топлинна и електрическа енергия за регулаторния период 01.07.2024 г. – 30.06.2025 г.** Образувано АД № 7739/2024г. На съд.заседание, проведено на 28.11.2024 г., е допусната и назначена съдебно-икономическа експертиза с формулираните от нас въпроси и делото е отложено за 06.03.2025 г. от 10:30 ч.

**Стопански цели**

*Предвиждано развитие на дружеството*

Ръководството не предвижда промени в развитието на основната дейност на дружеството.

*Развитие на персонала*

По отношение развитието на персонала не се очаква драстично увеличаване или намаляване на персонала на дружеството, като същевременно се запазва тенденцията по предлагане на различни видове обучения с цел повишаване квалификацията на заетите лица, както и набиране на персонал със съдействието на Агенция по заетостта. Отчита се тенденция, свързана с намаляване на квалифицираната работна сила.

*Очаквани инвестиции*

Към датата на изготвяне на финансовия отчет Дружеството не планира да реализира инвестиции за 2025 г.

**Ва****жни събития, настъпили след датата на изготвяне на финансовия отчет**

След края на 2024 г., е настъпило некоригиращо важно събитие, а именно - с решение на Върховния административен съд от 10.03.2025 г., административно дело № 5162/2024 г., касаещ регулаторен период 01.07.2022-30.06.2023 г., е приключило не в полза на Дружеството.

След края на отчетния период и до датата на изготвянето и приемането му не са възникнали други важни събития, които да изискват допълнително оповестяване, както коригиращи или значителни некоригиращи събития.

**Информация по чл. 187д от Търговския закон**

През 2024 г. не са придобивани и прехвърляни собствени акции от дружеството. Дружеството не притежава собствени акции от капитала си.

**Информация по чл. 247, ал. 2, т. 2 и т. 3 от Търговския закон**

Информация за притежаваните от членовете на Съвета на директорите акции на „Топлофикация - Разград“ АД към 31 декември 2024 г.:

Към 31 декември 2024 г. членовете на Съвета на директорите не притежават акции на „Топлофикация - Разград“ АД, с изключение на „ОВЕРГАЗ Холдинг“ АД, притежаващо пряко 7 499 999 бр. акции, представляващи 99,9999% от капитала на Дружеството.

В Устава на Дружеството не са предвидени специални права, по силата на които членовете на Съвета на директорите да придобиват акции и облигации на Дружеството.

Получените възнаграждения през 2024 г. от членовете на Съвета на директорите в това им качество са в размер на 95 хил. лв.

През изминалата 2024 г. членовете на Съвета на директорите или свързани с тях лица, не са сключвали договори с Дружеството по смисъла на чл. 240б от Търговския закон, които излизат извън обичайната му дейност или съществено се отклоняват от пазарните условия.

**Информация за участие в търговски дружества на членовете на Съвета на директорите, по смисъла на чл. 247, ал. 2, т. 4 от ТЗ - притежаване на повече от 25 на сто от капитала на друго дружество, както и участие в управлението на други дружества или кооперации, като прокуристи, управители или членове на съвети:**

1. **Информация за членовете на Съвета на директорите по чл. 247, ал.2, т.4 от Търговския закон**

Към 31.12.2024 г. Съветът на директорите на „Топлофикация - Разград” АД има следния състав:

1. „Овергаз Холдинг” АД, представлявано от Данаил Парашкевов Монов – Председател на Съвета на директорите;
2. Стефка Христова Найденова – Член на Съвета на директорите;
3. Михаил Николаев Ковачев – Изпълнителен директор.
4. **Информация за участие в търговски дружества на членовете на Съвета на директорите - притежаване на повече от 25 на сто от капитала на друго дружество, както и участие в управлението на други дружества като членове на съвети:**

**1/ „ОВЕРГАЗ ХОЛДИНГ” АД**, със седалище и адрес на управление: гр. Ямбол, ул. „Цар Симеон” №14А, с адрес за кореспонденция: гр. София, район „Лозенец”, ул. „Филип Кутев” №1 - **Председател на СД:**

* 1. **Не участва като неограничено отговорен съдружник в търговски дружества.**
  2. **Притежава повече от 25 на сто от капитала на следните дружества:**
* **„Газтек БГ” АД**, със седалище и адрес на управление: гр. София, район „Лозенец”, ул. „Филип Кутев” № 1, с ЕИК 831923404;
* **„Оу Джи Секюрити“ АД** – в ликвидация, със седалище и адрес на управление: гр. София, район „Лозенец”, ул. „Филип Кутев” № 1, с ЕИК 200535777;
* **„Ренесанс” АД**, със седалище и адрес на управление: гр. Ямбол,   
  ул. „Цар Симеон” № 14А, с ЕИК 128566083;
* **„Адвентчър“ АД**, със седалище и адрес на управление: гр. София, район „Лозенец“, ул. „Филип Кутев“ № 5, с ЕИК 131266085;
* **„Овергаз Академия“ ЕАД**, със седалище и адрес на управление: гр. Ямбол, ул. „Цар Симеон“ № 14А, с ЕИК 206945690;
* **"Сега" ЕАД**, със седалище и адрес на управление: гр. София, район "Оборище", бул. "Евлоги и Христо Георгиеви" №169, с ЕИК: 831770996.
  1. **Участва в управлението на търговски дружества като член на съвет, а именно:**
* **Адвентчър“ АД**,със седалище и адрес на управление: гр. София, район „Лозенец”, ул. „Филип Кутев” № 5, с ЕИК 131266085;
* **„Овергаз Инженеринг” АД**, със седалище и адрес на управление: гр. Ямбол, ул. „Цар Симеон” № 14А, с ЕИК 838102661;
* **„Овергаз Техника” АД**, със седалище и адрес на управление: гр. София, район „Лозенец”, ул. „Филип Кутев” № 1, с ЕИК 126040166;
* **„Пчелин” ЕАД**, със седалище и адрес на управление: с. Пчелин, община Костенец, к.к. „Пчелински бани”, хотел „Виталис“, с ЕИК 131461758;, до 14.03.2025 г.
* **„Ренесанс“ АД**, със седалище и адрес на управление: гр. Ямбол, ул. „Цар Симеон” № 14A, с ЕИК 128566083;
* **„Овергаз Метрология“ АД**, със седалище и адрес на управление: гр. София, район „Лозенец”, ул. „Филип Кутев” №1, с ЕИК 123068933.

**2/ СТЕФКА ХРИСТОВА НАЙДЕНОВА – Член на Съвета на директорите:**

* 1. Не участва като неограничено отговорен съдружник в търговски дружества.
  2. Не притежава повече от 25 на сто от капитала на дружества.
  3. Не участва в управлението на други търговски дружества като управител, изпълнителен директор, прокурист или член на съвет.

**3/ МИХАИЛ НИКОЛАЕВ КОВАЧЕВ – Изпълнителен директор:**

* 1. Не участва като неограничено отговорен съдружник в търговски дружества.
  2. Притежава повече от 25 на сто от капитала на търговско дружествo „Дунав - К” ЕООД, с ЕИК: 831129175.
  3. Участва в управлението на други дружества като управител на „Дунав - К” ЕООД, с ЕИК: 831129175, и представляващ „ТОПЛОФИКАЦИЯ – РАЗГРАД“ АД, като изпълнителен член на Съвета на директорите на „Хармония 2022“ ЕАД, ЕИК 207061132

**Управление на капиталовия риск**

Целите на ръководството при управление на капитала са да защитят правото на дружеството да продължи като действащо дружество, с цел доходност за акционерите и поддържане на оптимална капиталова структура, за да се намали цената на капитала.

В съответствие с останалите в индустрията, „Топлофикация – Разград“ АД контролира капитала на база на съотношението собствен/привлечен капитал (коефициент на задлъжнялост). Този коефициент се изчислява, като нетните дългове (нетен дългов капитал) се разделят на общия капитал. Нетните дългове се изчисляват, като от общия дългов капитал, който се формира от задълженията към банки и финансови институции, по лизингови договори, търговски кредити и заеми, стокови кредити, без значение дали са към свързани или несвързани лица, се приспаднат парите и парични еквиваленти. Общият капитал се изчислява, като „собствен капитал” (както е показан в Отчета за финансовото състояние), се събере с нетните дългове.

Политиката на ръководството е да се подържа стабилна капиталова база, така че да се съхрани доверието на собствениците, и на пазара като цяло, и за да може да се осигурят условия за развитие на бизнеса в бъдеще.

Табл. 14 /хил. лв/

|  |  |  |
| --- | --- | --- |
| **Вид** | **31.12.2024 г.** | **31.12.2023 г.** |
| **Общо дългов капитал, т.ч.:** | **1 309** | **1 715** |
| Търговски кредити и заеми от свързани лица | 301 | 615 |
| Банкови кредити и заеми | 1 008 | 1 100 |
| **Намален с: паричните средства и парични еквиваленти** | **(28)** | **(6)** |
| **Нетен дългов капитал** | **1 281** | **1 709** |
| Общо собствен капитал | 4 946 | 2 818 |
| **Общо капитал** | **6 235** | **4 527** |
| **Коефициент нетен дълг към общо капитал** | **0.21** | **0.38** |

Табл. 15 /хил. лв/

|  |  |  |
| --- | --- | --- |
| **Вид** | **31.12.2024 г.** | **31.12.2023 г.** |
| **Общо привлечен капитал (пасиви), т.ч.:** | **3 760** | **4 947** |
| Задължения към банки и финансови институции | 1 008 | 1 100 |
| Търговски кредити и заеми от свързани лица | 301 | 615 |
| Задължения към свързани предприятия | 2 244 | 2 606 |
| Всички останали пасиви | 209 | 626 |
| **Общо собствен капитал** | **4 946** | **2 818** |
| **Коефициент на задлъжнялост** | **0.76** | **1.75** |

**Управление на финансовия риск**

Дружеството има експозиция към следните финансови рискове:

* кредитен риск;
* ликвиден риск;
* пазарен риск;
* оперативен риск.

В настоящия доклад е оповестена информация, относно експозицията на дружеството, спрямо всеки от горепосочените рискове, целите, политиките и процеси в дружеството по оценяване и управление на риска и управлението на капитала. Допълнителни количествени оповестявания са включени в бележките към финансовия отчет.

**Основни положения за управление на риска**

Политиките за управление на риска в Дружеството са установени, с цел да идентифицират и анализират рисковете, влияещи върху дружеството, да установяват граници за поемане на рискове по отделни видове, дефинират правила за контрол върху рисковете и спазване на установените граници. Политиките и системите по управление на рисковете подлежат на регулярна проверка, с цел установяване на настъпили изменения на пазара и дейностите на дружеството. Дружеството чрез обучение и прилагане на установените стандарти и процедури за управление, цели да развие дисциплина и конструктивна контролна среда, където всички служители разбират своята роля и задължения.

**Кредитен риск**

Кредитният риск е рискът, че контрагентът няма да изпълни задълженията си по даден финансов инструмент или договор, което води до финансова загуба.

**Вземания от клиенти**

Експозицията към кредитен риск зависи от индивидуалните характеристики на отделните клиенти. Демографската структура на клиентите и риска от неплащане в индустрията или в страната, в която те оперират, влияят в по-малка степен на кредитния риск.

Продажбите на дружеството са зависими генерално от следните географски положения:

-  територията на град Разград е лицензионната територия за продажба на топлинна и електрическа енергия.

Дружеството има съществени продажби към няколко клиента:

1. „Енерго–Про Енергийни Услуги“ ЕАД;
2. Детски градини – „Шестте ястребинчета“, „Зорница“, „Митко Палаузов“, „Васил Левски“; Детска ясла „ Звездици“;
3. Община Разград;
4. Областна дирекция на МВР;
5. Териториално поделение на НОИ;
6. Български пощи и др.

**Инвестиции**

Дружеството не прави инвестиции в ликвидни дългови и корпоративни ценни книжа, с оглед на това, да лимитира експозицията си по кредитен риск.

**Ликвиден риск**

Ликвиден риск възниква при положение, че дружеството не изпълни своите задължения, когато те станат изискуеми. Дружеството прилага подход, който да осигури необходимия ликвиден ресурс, за да се посрещнат настъпилите задължения при нормални или стресови условия, без да се реализират неприемливи загуби или да се увреди репутацията на дружеството.

Дружеството следи риска от недостиг на средства, с помощта на инструменти за планиране на ликвидността. Целта на дружеството е да поддържа баланс между срочност на привлечения ресурс и гъвкавост, чрез използването на заеми.

**Пазарен риск**

Пазарен риск е рискът, при промяна на пазарните цени, като курс на чуждестранна валута, лихвени проценти или цени на капиталови инструменти, доходът на дружеството или стойността на неговите инвестиции да бъдат засегнати. Целта на управлението на пазарния риск е да управлява и контролира експозицията на пазарен риск в приемливи граници, като се оптимизира възвръщаемостта.

**Валутен риск**

Дружеството не е изложено на валутен риск, тъй като всички активи и пасиви на дружеството са деноминирани в български лева или евро. Валутен риск би настъпил при промяна на съотношението на български лев/евро, за което ръководството няма такава информация и предвиждания.

**Оперативен риск**

Оперативен риск е рискът от преки или косвени загуби, произтичащи от широк кръг от причини, свързани с процесите, персонала, технологиите и инфраструктурата на дружеството, както и от външни фактори, различни от кредитни, пазарни и ликвидни рискове, като например тези, произтичащи от правни и регулаторни изисквания и общоприети стандарти на корпоративно поведение. Оперативни рискове възникват от всички операции на дружеството.

Целта на дружеството е да се управлява оперативния риск, така че да се балансира между избягването на финансови загуби и увреждане на репутацията на дружеството, и цялостната ефективност на разходите и да се избягват процедурите за контрол, които ограничават инициативата и творчеството.

Основната отговорност за разработване и прилагане на контроли за оперативния риск се възлага на висшето ръководство. Тази отговорност се подпомага от развитието на общи стандарти за дружеството за управление на оперативния риск в следните области:

* изисквания за подходящо разпределение на задълженията, включително и независимо оторизиране на сделки;
* изисквания за равняване и мониторинг на сделките;
* съответствие с регулаторните и други правни изисквания;
* документация за контрол и процедури;
* изисквания за периодична оценка на оперативните рискове и адекватността на контролите и процедурите за справяне с идентифицираните рискове;
* изисквания за докладване на оперативни загуби и предложените коригиращи действия;
* развитие на аварийни планове;
* обучение и професионално развитие;
* етични и бизнес стандарти;
* намаляване на риска, включително застраховка, когато това е ефективно.

**Отговорности на ръководството**

Според българското законодателство, ръководството следва да изготвя финансов отчет за всяка финансова година, който да дава вярна и честна представа за финансовото състояние на дружеството към края на годината, финансово му представяне и парични му потоци.

Ръководството потвърждава, че е прилагало последователно адекватни счетоводни политики при изготвянето на годишния финансов отчет към 31 декември 2024 г. и е направило разумни и предпазливи преценки, предположения и приблизителни оценки.

Ръководството също потвърждава, че се е придържало към действащите счетоводни стандарти, като финансовият отчет е изготвен на принципа „действащо предприятие“.

Ръководството носи отговорност за правилното водене на счетоводните регистри, за целесъобразното управление на активите и за предприемането на необходимите мерки за избягване и разкриване на евентуални злоупотреби и други нередности.

Ръководството също потвърждава, че при изготвянето на настоящия доклад за дейността е представило вярно и честно развитието и резултатите от дейността на дружеството за изминалия период, както и неговото състояние и основните рискове, пред които е изправено.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Михаил Ковачев**

**Изпълнителен директор**

**„Топлофикация – Разград” АД**

**гр. Разград**

**31.03.2025 г.**